บริษัทผลิตชิ้นส่วนเทคโนโลยี ที่มูลค่าเพิ่ม 14 เท่าใน 2 ปี ของมาเลเซีย
หากให้เรานึกถึงบริษัทยักษ์ใหญ่จากประเทศมาเลเซีย เราก็น่าจะนึกถึงบริษัทน้ำมัน PETRONAS บริษัทถุงมือยาง Top Glove ร้านขายของจิปาถะ MR.DIY หรือธนาคาร Maybank  แต่ถ้าถามว่าธุรกิจไหนที่กำลังมาแรงในมาเลเซีย หนึ่งในนั้นต้องมีชื่อของบริษัท “Greatech Technology”
27 ม.ค. 2564

บริษัทผลิตชิ้นส่วนเทคโนโลยี ที่มูลค่าเพิ่ม 14 เท่าใน 2 ปี ของมาเลเซีย /โดย ลงทุนแมน
หากให้เรานึกถึงบริษัทยักษ์ใหญ่จากประเทศมาเลเซีย
เราก็น่าจะนึกถึงบริษัทน้ำมัน PETRONAS
บริษัทถุงมือยาง Top Glove
ร้านขายของจิปาถะ MR.DIY
หรือธนาคาร Maybank
แต่ถ้าถามว่าธุรกิจไหนที่กำลังมาแรงในมาเลเซีย
หนึ่งในนั้นต้องมีชื่อของบริษัท “Greatech Technology”
รู้หรือไม่ว่า บริษัทแห่งนี้มีมูลค่าเพิ่มขึ้นเกือบ 14 เท่า ภายในระยะเวลาไม่ถึง 2 ปี
ทำให้เจ้าของบริษัทอย่าง คุณ Tan Eng Kee ขึ้นแท่นเป็นมหาเศรษฐี (Billionaire) 
ผู้ที่มีทรัพย์สินเกิน 1 พันล้านดอลลาร์สหรัฐ หรือ 3 หมื่นล้านบาท
แล้ว Greatech Technology ทำธุรกิจอะไร?
ลงทุนแมนจะเล่าให้ฟัง
╔═══════════╗
Blockdit เป็นแพลตฟอร์ม สำหรับนักอ่าน และนักเขียน 
ที่มีผู้ใช้งาน 1 ล้านคน ลองใช้แพลตฟอร์มนี้เพื่อได้ไอเดียใหม่ๆ 
แล้วอาจพบว่าสังคมนี้เหมาะกับคนเช่นคุณ
Blockdit. Ideas Happen. 
╚═══════════╝
Greatech Technology เป็นบริษัทที่ถูกก่อตั้งขึ้น
โดยคุณ Tan Eng Kee ในปี 1997 หรือราว 24 ปีก่อน
คุณ Tan เติบโตขึ้นที่เมืองปีนัง ประเทศมาเลเซีย
โดยเขาเป็นหนึ่งในเด็กที่ไม่ได้มีฐานะ มีคุณพ่อเป็นคนขับแท็กซี่ 
ซึ่งคุณพ่อของเขา ก็ได้เสียชีวิต ตั้งแต่เขามีอายุเพียง 13 ปี
นั่นจึงทำให้เด็กหนุ่มคนนี้ ต้องเริ่มทำงานเพื่อหาเลี้ยงครอบครัว
โดยคุณ Tan ก็ได้เริ่มต้นจากการเป็นพนักงานชั่วคราวที่ร้านเบเกอรี
หลังจากเรียนจบ เขาก็ได้เริ่มต้นทำงานเป็นผู้ควบคุมการผลิต ในบริษัทผลิตเครื่องมืออุตสาหกรรม
เมื่อมีประสบการณ์ทำงานได้ 2 ปี 
คุณ Tan ก็เล็งเห็นโอกาสในการนำองค์ความรู้ ไปต่อยอดเป็นธุรกิจของตัวเอง
จึงได้ตัดสินใจลาออก และได้ก่อตั้งบริษัทของตัวเองขึ้นมา
ชื่อว่า “Greatech” ด้วยเงินทุน ราว 74,000 บาท
ช่วงแรก Greatech ทำธุรกิจผลิตชิ้นส่วนสำหรับเครื่องมือวิศวกรรม
ต่อมา Greatech ก็ได้มุ่งเข้าสู่การเป็นผู้ผลิตอุปกรณ์ และระบบอุตสาหกรรมอัตโนมัติ
ด้วยความเป็นธุรกิจที่เกี่ยวข้องกับอุตสาหกรรมการผลิต 
คุณ Tan จึงได้มุ่งสู่การพัฒนาระบบอุตสาหกรรมอัตโนมัติให้กับธุรกิจเมกะเทรนด์หลายอย่าง เช่น
ธุรกิจทางการแพทย์, พลังงานแสงอาทิตย์, เซมิคอนดักเตอร์ รวมถึงเทคโนโลยีกักเก็บพลังงาน
นั่นจึงทำให้ในช่วงที่ผ่านมา Greatech Technology เติบโตแบบก้าวกระโดด
เรามาดู ผลประกอบการของ Greatech Technology
ปี 2016 รายได้ 168 ล้านบาท กำไร 43 ล้านบาท
ปี 2019 รายได้ 1,596 ล้านบาท กำไร 387 ล้านบาท
รายได้เติบโตเฉลี่ย 112%
กำไรเติบโตเฉลี่ย 108%
โดยรายได้ทั้งหมดของบริษัท มาจาก
- ธุรกิจระบบสายการผลิต 88%
- ธุรกิจการจัดหาชิ้นส่วน และบริการ 8%
- ธุรกิจอุปกรณ์อัตโนมัติ เช่น แขนกล 4%
ที่น่าสนใจก็คือ Greatech มีฐานลูกค้าเป็นบริษัทอเมริกัน ซึ่งสร้างรายได้ ได้มากถึง 71% จากรายได้ทั้งหมดของบริษัท
ล่าสุด ทางบริษัทก็เริ่มมีออเดอร์จากบริษัทขนาดใหญ่อย่าง
First Solar บริษัทผลิตแผงโซลาร์จากสหรัฐอเมริกา
รวมถึง Panasonic บริษัทผู้ผลิตอุปกรณ์อิเล็กทรอนิกส์ และเซมิคอนดักเตอร์จากญี่ปุ่น
จากเรื่องราวทั้งหมดนี้ ก็ได้สะท้อนไปยังมูลค่าของบริษัท Greatech Technology 
ที่ได้เพิ่มขึ้นมากถึง 14 เท่า คิดเป็นมูลค่าบริษัทมากถึง 5.2 หมื่นล้านบาท
ภายในระยะเวลาไม่ถึง 2 ปี
ส่งผลให้เจ้าของบริษัทอย่าง คุณ Tan Eng Kee 
ขึ้นแท่นเป็นเศรษฐีหน้าใหม่ในประเทศมาเลเซีย
ที่มีมูลค่าทรัพย์สินมากถึง 3.3 หมื่นล้านบาท เลยทีเดียว..
----------------------
Blockdit เป็นแพลตฟอร์ม สำหรับนักอ่าน และนักเขียน 
ที่มีผู้ใช้งาน 1 ล้านคน ลองใช้แพลตฟอร์มนี้เพื่อได้ไอเดียใหม่ๆ 
แล้วอาจพบว่าสังคมนี้เหมาะกับคนเช่นคุณ
Blockdit. Ideas Happen. 
----------------------
ติดตามลงทุนแมนได้ที่
Website - 
Blockdit - 
Facebook - 
Twitter - 
Instagram - 
Line - 
YouTube - 
Spotify - 
Apple Podcasts - 
Soundcloud - 
References
-
-
-
-